
ŠVIEČIAMOSIOS GYVULININKYSTĖS PROGRAMOS
ĮGYVENDINIMO TAISYKLĖS

 SKYRIUS



. Šviečiamosios gyvulininkystės programos įgyvendinimo taisyklės (toliau – Taisyklės) parengtos atsižvelgiant į Šviečiamąją gyvulininkystės programą, patvirtintą 2014 m. rugsėjo 16 d. Lietuvos Respublikos žemės ūkio ministro įsakymu Nr. 3D-616 „Dėl Šviečiamosios gyvulininkystės programos patvirtinimo“ (toliau – Programa).

. Taisyklėse vartojama sąvoka šviečiamasis gyvulininkystės renginys vaikams ir jaunimui (toliau – šviečiamasis renginys) – renginys (žaidimas, konkursas, teminė valandėlė, seminaras, lauko diena, pažintinė išvyka, nuotolinis renginys ir kt.), kurio metu teikiamos teorinės ir praktinės žinios apie gyvulininkystę ir skatinamas darželinukų, pradinių ir aukštesniųjų klasių moksleivių susidomėjimas gyvulininkyste. 
. Kitos Taisyklėse vartojamos sąvokos apibrėžtos Lietuvos Respublikos žemės ūkio, maisto ūkio ir kaimo plėtros įstatyme, Lietuvos Respublikos veterinarijos įstatyme, Lietuvos Respublikos ūkinių gyvūnų veislininkystės įstatyme, kituose įstatymuose ir jų įgyvendinamuosiuose teisės aktuose, reglamentuojančiuose gyvulininkystę ir su ja susijusią veiklą, taip pat Lietuvos Respublikos švietimo įstatyme ir kituose įstatymuose bei jų įgyvendinamuosiuose teisės aktuose, reglamentuojančiuose švietimo ir su juo susijusią veiklą.

. Programos tikslas – skatinti vaikų ir jaunimo susidomėjimą gyvulininkyste, supažindinti su darnios gyvulininkystės principais, gerinti gyvulininkystės srities profesijų įvaizdį. 
. Programos uždaviniai: 
. supažindinti vaikus ir jaunimą su:
. visomis Lietuvoje paplitusiomis tradicinėmis gyvulininkystės šakomis: pienine ir mėsine galvijininkyste, kiaulininkyste, paukštininkyste, arklininkyste, avininkyste, ožkininkyste, kailine žvėrininkyste, triušininkyste ir bitininkyste, jų produktais, taip pat saugomomis senosiomis Lietuvos ūkinių gyvūnų veislėmis;
. darnios gyvulininkystės principais (gyvūnų gerove, šiltnamio efektą sukeliančių dujų kiekio mažinimu, aplinkosaugos ir ekologijos principais ūkiuose, ūkių modernizavimu ir skaitmenizavimu, tvariu maisto vartojimu ir atliekų tvarkymu, švaria energetika ir kt.) įgyvendinant tvaraus ekonomikos augimo strategiją – Europos žaliąjį kursą;
. gyvulininkystės specialistų rengimu bei darbo gyvulininkystės srityje galimybėmis; 
. pristatyti vaikams ir jaunimui gyvulininkystės sektorių. 

. Parama teikiama šviečiamiesiems renginiams vaikams ir jaunimui įgyvendinti. 
. Programa įgyvendinama iš Lietuvos Respublikos valstybės biudžeto lėšų, nurodytų Programos 11 punkte.
. Finansuojama 100 proc. Programai įgyvendinti tinkamų finansuoti išlaidų.

. Programos dalyviai:
. švietimo įstaigų, įgyvendinančių ikimokyklinio ir priešmokyklinio ugdymo programą, vaikai (I modulis). Per vieną Programos įgyvendinimo laikotarpį gali dalyvauti ne daugiau kaip dešimt švietimo įstaigų. Viena švietimo įstaiga Programoje gali dalyvauti su viena dalyvių grupe. Vienoje Programos dalyvių grupėje turi būti ne mažiau kaip 20 ir ne daugiau kaip 30 vaikų;
. švietimo įstaigų, įgyvendinančių pradinio ugdymo programą, mokiniai (1–4 klasės) (II modulis). Per vieną Programos įgyvendinimo laikotarpį gali dalyvauti ne daugiau kaip dešimt švietimo įstaigų. Viena švietimo įstaiga Programoje gali dalyvauti su viena dalyvių grupe. Vienoje Programos dalyvių grupėje turi būti ne mažiau kaip 20 ir ne daugiau kaip 30 mokinių; 
. švietimo įstaigų, įgyvendinančių pagrindinio ugdymo programą, mokiniai (5–8 klasės) (III modulis). Per vieną Programos įgyvendinimo laikotarpį gali dalyvauti ne daugiau kaip dešimt švietimo įstaigų. Viena švietimo įstaiga Programoje gali dalyvauti su viena dalyvių grupe. Vienoje Programos dalyvių grupėje turi būti ne mažiau kaip 20 ir ne daugiau kaip 30 mokinių;
. švietimo įstaigų, įgyvendinančių pagrindinio ir vidurinio ugdymo programą, mokiniai (9–12 klasės, gimnazijų I–IV klasės) (IV modulis). Per vieną Programos įgyvendinimo laikotarpį gali dalyvauti ne daugiau kaip dešimt švietimo įstaigų. Viena švietimo įstaiga Programoje gali dalyvauti su viena dalyvių grupe. Vienoje Programos dalyvių grupėje turi būti ne mažiau kaip 20 ir ne daugiau kaip 30 mokinių.

. Tinkami pareiškėjai yra Lietuvos ikimokyklinio, priešmokyklinio ugdymo įstaigos, pradinio, pagrindinio, vidurinio ugdymo įstaigos, nustatyta tvarka pateikusios paraiškas Žemės ūkio agentūrai prie Žemės ūkio ministerijos (toliau – Agentūra) dalyvauti įgyvendinant Programą.

. Tinkami lektoriai: 
. švietimo įstaigų pedagogai (darbuotojai), turintys ne mažiau kaip vienų metų darbo patirtį:
. ikimokyklinio, priešmokyklinio ugdymo pedagogai;
. pradinio ugdymo pedagogai (pradinių klasių mokytojai); 
. 5–12 klasių gamtos mokslų, biologijos mokytojai; 
. švietimo įstaigų darbuotojai, atsakingi už projektinę veiklą, kuri skirta vaikų ugdymui;
. gyvulininkystės srities specialistai, įgiję ne mažesnį kaip magistro kvalifikacinį laipsnį ar jam prilygstantį aukštąjį išsilavinimą ir ne mažiau kaip vienus metus užsiimantys ugdomąja, šviečiamąja veikla mokslo ir studijų institucijoje. 
. Lektoriai privalo turėti suformuotą galiojantį teisėto darbo su vaikais kodą, kaip tai numatyta Lietuvos Respublikos vaiko teisių apsaugos pagrindų įstatymo 30 straipsnio 6 dalyje.

. Tinkamos finansuoti išlaidos, kurias patiria Agentūra:
. Programos vykdymo išlaidos:
. mokymo (metodinės) medžiagos sukūrimas ar atnaujinimas, maketavimas, parengimas ir priemonių įsigijimas pagal tris modulius:
. ikimokyklinio ir priešmokyklinio ugdymo įstaigoms, įgyvendinančioms Programos I modulį: metodinės medžiagos sukūrimas ar atnaujinimas (el. versija) darželio auklėtojams (pedagogams), edukacinių-informacinių (animacinių) filmų apie ūkinius gyvūnus ir užduočių knygelių sukūrimas ar atnaujinimas ir padauginimas, dėlionių (medinių, popierinių, plastikinių) sukūrimas ir padauginimas, spalvinimo knygelių parengimas ar atnaujinimas, virtualių parodų, interaktyvių žaidimų sukūrimas bei pateikimas Programoje dalyvaujančiai švietimo įstaigai;
. švietimo įstaigoms, įgyvendinančioms Programos II modulį: metodinės medžiagos sukūrimas ar atnaujinimas (el. versija) pradinių klasių mokytojams (pedagogams), edukacinių-informacinių filmų apie ūkinius gyvūnus sukūrimas ar atnaujinimas, virtualių ekskursijų po ūkius, interaktyvių žaidimų sukūrimas bei pateikimas Programoje dalyvaujančiai švietimo įstaigai;
. švietimo įstaigoms, įgyvendinančioms Programos III modulį: metodinės medžiagos sukūrimas ar atnaujinimas (el. versija) biologijos ir gamtos mokslų mokytojams (pedagogams), virtualių ir interaktyvių demonstracijų apie ūkinius gyvūnus, naudojant virtualios realybės, papildytos realybės technologijas, sukūrimas bei pateikimas Programoje dalyvaujančiai švietimo įstaigai;
. dovanos Programos dalyviams: krepšių, kuprinių, gertuvių, puodelių, vaikiškų saugos liemenių su atšvaitais (signalinių liemenių), knygų skirtukų, penalų, magnetukų, užrašų knygelių, mokyklinių kanceliarinių prekių (mokymo priemonių) rinkinių, gyvūnų atlasų (arba vadovų gyvūnams pažinti) ir kitų su programos viešinimu ar įgyvendinimu susijusių prekių įsigijimas;
. pažintinių išvykų į ūkininko ūkį ir (arba) žemės ūkio bendrovę organizavimo išlaidos: atlygis lektoriui, lektoriaus kelionės ir (ar) transporto (nuomos ir kitos transporto išlaikymo), kanceliarinių prekių, priemonių (vienkartinių spec. drabužių ir kitų priemonių, būtinų šviečiamajam renginiui organizuoti) įsigijimo išlaidos, dalijamosios medžiagos parengimo ir dauginimo išlaidos, Programos dalyvių kelionės ir (ar) transporto išlaidos, patalpų nuoma, šviečiamojo renginio dalyvių aprūpinimas maistu. Šviečiamojo renginio trukmė – ne trumpesnė kaip 4 (keturios) akademinės valandos. Esant poreikiui – nuotolinis renginys;
. pažintinių išvykų į mokslo ir studijų instituciją (-as), kurioje (-se) laikomi ūkiniai gyvūnai (eksperimentiniai ūkiai, laboratorijos, Lietuvos ūkinių gyvūnų genetinių išteklių apsaugos koordinavimo centras ir kt.), organizavimo išlaidos: atlygis lektoriui (-iams), patalpų nuoma, priemonių (vienkartinių spec. drabužių ir kitų priemonių, būtinų šviečiamajam renginiui organizuoti) įsigijimo išlaidos, Programos dalyvių kelionės ir (ar) transporto išlaidos, šviečiamojo renginio dalyvių aprūpinimas maistu. Šviečiamojo renginio trukmė – ne trumpesnė kaip 4 (keturios) akademinės valandos. Esant poreikiui – nuotolinis renginys;
. ūkinių gyvūnų parodų, mugių, kurios vyks Programos dalyvių švietimo įstaigose, organizavimo išlaidos: atlygis lektoriui, lektoriaus kelionės ir (ar) transporto (nuomos ir kitos transporto išlaikymo), gyvūnų transportavimo (transporto, narvelių nuoma, degalai ir kt.), pašarų ir (arba) lesalų įsigijimo išlaidos. Šviečiamojo renginio trukmė – ne trumpesnė kaip 2 (dvi) akademinės valandos. Esant poreikiui – nuotolinis renginys; 
. Programos dalyvių kūrybinių darbų konkurso (toliau – konkursas) nugalėtojų apdovanojimo renginio išlaidos: patalpų ir konferencijų įrangos nuoma, maitinimas, kultūrinė programa, renginio dalyvių kelionės ir (ar) transporto išlaidos, renginio organizavimo (operatoriaus) išlaidos, dovanos konkurso nugalėtojams ir kitos su konkurso organizavimu, konkurso nugalėtojų dovanų pristatymu ar įteikimu susijusios išlaidos;
. Programos viešinimo išlaidos: 
. paskyros „Šviečiamoji gyvulininkystės programa“ socialiniame tinkle „Facebook“ administravimas; 
. edukacinių, animacinių vaizdo įrašų ir kitų vizualinių pasakojimų parengimas;
. reklama socialiniuose tinkluose ir (ar) ir kitomis informacijos sklaidos priemonėmis.

. Paraiška dalyvauti įgyvendinant Programą (toliau – paraiška) – Taisyklių 1 priede nustatytos formos dokumentas, kurį turi užpildyti ir pateikti Agentūrai pareiškėjas, siekiantis dalyvauti įgyvendinant Programą.
. Pareiškėjas su paraiška gali pateikti kitus papildomus dokumentus, kurie, jo manymu, gali būti svarbūs vertinant paraišką. 
. Kvietimas teikti paraiškas skelbiamas Agentūros interneto svetainėje https://zua.lrv.lt.
. Viena švietimo įstaiga gali teikti ne daugiau kaip vieną paraišką, joje nurodydama informaciją apie įstaigos klasę / grupę, norinčią dalyvauti Programos modulyje. 
. Paraiškos, pateiktos po kvietime nustatyto termino, nevertinamos.
. Paraiškos pildomos lietuvių kalba ir turi būti pateiktos el. paštu gyvulininkyste@zua.lt. 
. Paraišką ir privalomuosius dokumentus iš pareiškėjo priima, registruoja ir vertinimą atlieka Agentūra. Jei paraiškoje nustatoma trūkumų, pareiškėjas apie tai informuojamas nurodytu el. pašto adresu. Pareiškėjas turi teisę per 10 darbo dienų nuo pranešimo apie nustatytus trūkumus išsiuntimo dienos pateikti patikslintą paraišką. Nepateikus prašomos informacijos per nurodytą laikotarpį, paraiška toliau nevertinama.
. Agentūrai paprašius, pareiškėjas per 10 darbo dienų nuo pranešimo išsiuntimo dienos privalo pateikti dokumentus, patvirtinančius paraiškoje nurodytus duomenis. Nepateikus prašomų dokumentų per nurodytą laikotarpį, paraiška toliau nevertinama.
. Pareiškėjų pirmumo vertinimo kriterijai: 
. pareiškėjas pirmą kartą teikia paraišką arba praėjusiais ir ankstesniais metais teikė paraišką, bet nebuvo patvirtintas dalyvauti Programoje – skiriami 3 balai;
. pareiškėjo iniciatyva žemės ūkio veiklos subjekto įsitraukimas į Programos modulio įgyvendinimą – skiriami 2 balai;
. pareiškėjo vykdoma ir (arba) vykdyta veikla ir patirtis gyvulininkystės srityje (išskyrus pareiškėjo dalyvavimą ankstesniais metais šioje Programoje) – skiriamas 1 balas.
. Jei pareiškėjai, atitinkantys Taisyklėse numatytus kriterijus, surenka vienodą balų skaičių, pirmumas teikiamas anksčiau pateikusiajam paraišką.
. Pasibaigus kvietimui teikti paraiškas, Agentūra per 20 darbo dienų atlieka paraiškų vertinimą užpildydama kiekvienos paraiškos vertinimo pažymą pagal Taisyklių 2 priedą ir parengia paraiškų suvestinę pagal Taisyklių 3 priedą. Agentūros direktoriaus įsakymu priimamas sprendimas dėl švietimo įstaigų (I modulis – 10 įstaigų, II modulis – 10 įstaigų, III modulis – 10 įstaigų, IV modulis – 10 įstaigų), kurių paraiškos surinko didžiausią balų skaičių, patvirtinimo dalyvauti Programoje.
. Ne vėliau kaip per 5 darbo dienas nuo paraiškų vertinimo atlikimo dienos Agentūra el. paštu informuoja atrinktas Programai įgyvendinti švietimo įstaigas (Programos dalyvius) ir paskelbia Programos dalyvių sąrašą Agentūros interneto svetainėje https://zua.lrv.lt, taip pat Lietuvos Respublikos žemės ūkio ministerijai (toliau – Ministerija) el. paštu pateikia vertinimo rezultatus, Programos dalyvių sąrašą bei nurodo, kiek procentų naujų švietimo įstaigų atrinkta dalyvauti įgyvendinant Programą. 

. Programos dalyvis:
. įgyvendinantis Programos I modulį, savarankiškai vykdo šviečiamąją veiklą savo švietimo įstaigoje pagal gautą metodinę medžiagą ir priemones bei dalyvauja Agentūros organizuojamoje ūkinių gyvūnų parodoje, mugėje ar kitose Agentūros organizuojamose priemonėse;
. įgyvendinantis Programos II modulį, savarankiškai vykdo šviečiamąją veiklą savo švietimo įstaigoje pagal gautą metodinę medžiagą ir priemones bei dalyvauja Agentūros organizuojamoje pažintinėje išvykoje į ūkininko ūkį arba žemės ūkio bendrovę ar kitose Agentūros organizuojamose priemonėse;
. įgyvendinantis Programos III modulį, savarankiškai vykdo šviečiamąją veiklą savo švietimo įstaigoje pagal gautą metodinę medžiagą ir priemones bei dalyvauja Agentūros organizuojamoje pažintinėje išvykoje į mokslo ir studijų instituciją ar kitose Agentūros organizuojamose priemonėse;
. įgyvendinantis Programos IV modulį:
. pasitelkia švietimo įstaigų karjeros specialistą, kuris teikia Programos dalyviams informaciją apie gyvulininkystės ar veterinarijos studijų ir profesinio mokymo galimybes;
. dalyvauja Agentūros organizuojamose pažintinėse išvykose į ūkininko ūkį, žemės ūkio bendrovę ir (ar) į mokslo ir studijų instituciją, taip pat kitose Agentūros organizuojamose priemonėse;
. el. paštu gyvulininkyste@zua.lt teikia Agentūrai ataskaitą (-as) apie ugdymo įstaigoje savarankiškai organizuotą (-us) šviečiamąjį (-uosius) renginį (-ius), nurodydamas įstaigos pavadinimą, paraiškos numerį, Programos modulį, vykdymo vietą ir datą, vykdymo trukmę, šviečiamojo renginio dalyvių (vaikų grupės ar klasės) skaičių, atsakingo už Programos modulio įgyvendinimą auklėtojo (-os) arba mokytojo (-os) vardą ir pavardę (taikoma I–III modulį įgyvendinantiems Programos dalyviams); 
. rengia kūrybinius darbus;
 dalyvauja konkurse;
. savo švietimo įstaigos interneto svetainėje ir (ar) socialinio tinklo paskyroje viešina Programos modulio įgyvendinimą. 
. Agentūra vykdo Programos administravimą:
. vadovaudamasi Lietuvos Respublikos viešųjų pirkimų įstatymo nuostatomis perka prekes ir paslaugas, būtinas Programai įgyvendinti;
. priima paraiškas ir jas vertina;
. aprūpina Programos dalyvius Programos metodine medžiaga ir priemonėmis;
. organizuoja ir koordinuoja ūkinių gyvūnų parodas ar muges ikimokyklinio ar priešmokyklinio ugdymo įstaigose, pažintines išvykas į ūkininkų ūkius (žemės ūkio bendroves) ir mokslo ir studijų institucijas, virtualias parodas ir ekskursijas po ūkius ir mokymo įstaigas, interaktyvių žaidimų pristatymą Programos dalyviams; 
. organizuoja Programos dalyvių konkursą;
. organizuoja konkurso nugalėtojų apdovanojimo renginį; 
. sudaro ūkinių gyvūnų parodų (mugių),  pažintinių išvykų į ūkininkų ūkius (žemės ūkio bendroves) bei pažintinių išvykų į mokslo ir studijų institucijas grafikus ir pateikia juos Ministerijai ne vėliau kaip likus 5 darbo dienoms iki pirmojo organizuojamo šviečiamojo renginio. Pasikeitus šviečiamojo renginio grafikui, Agentūra per 5 darbo dienas iki šio renginio pradžios apie tai informuoja Ministeriją;
. kiekvienam ketvirčiui pasibaigus, per 7 darbo dienas el. paštu informuoja Ministeriją apie Programos įgyvendinimo rezultatus (Programos dalyvių veiklos rezultatus, Programos viešinimo ir vykdymo lėšų panaudojimą) bei, Ministerijai paprašius, pateikia kitą informaciją.

. Vykstant šviečiamajam renginiui gali būti atliekamos patikros vietoje.
. Už šviečiamojo renginio patikros atlikimą vietoje atsakinga Agentūra, kuri atrankos būdu savo nustatyta tvarka atsirenka ne mažiau kaip po 2 šviečiamuosius renginius pagal kiekvieną Programos modulį (I, II, III, IV). 
. Patikros vietoje metu tikrinama:
. šviečiamojo renginio vieta, trukmė;
. dalyvių grupės (ar į šviečiamąjį renginį užsiregistravusių asmenų skaičius atitinka jame dalyvaujančių asmenų skaičių, ar atitinka Taisyklėse rekomenduojamą dalyvių skaičių, ar šviečiamajame renginyje pagal Programos modulį dalyvauja tikslinė dalyvių grupė); 
. lektoriaus (-ių) kvalifikacija (ar išsilavinimas atitinka šviečiamojo renginio temą, ar lektorius aiškiai ir suprantamai pristato dalyviams šviečiamojo renginio medžiagą, ar taikomi aktyvūs mokymo metodai);
. šviečiamojo renginio turinys ir jo atitiktis šviečiamojo renginio Programos moduliui (I, II, III, IV);
. vaizdinių, techninių ir kt. priemonių panaudojimas šviečiamojo renginio metu.
. Šviečiamojo renginio patikrą atliekantis Agentūros darbuotojas pildo šviečiamojo renginio patikros ataskaitą pagal Taisyklių 4 priedą. 

. Konkurso tema – „Gyvulininkystė ir MES“.
. Konkurso tikslas – pademonstruoti bei įtvirtinti Programos dalyvių turimas ir Programos įgyvendinimo metu įgytas žinias apie gyvulininkystę, pademonstruoti tradicinės krašto gyvulininkystės ypatumus, jos naudą ir svarbą, gyvulininkystės sektoriaus profesiją bei verslo ir karjeros galimybes.
. Konkurso uždavinys – kūrybiniu darbu atskleisti tradicinės krašto gyvulininkystės ypatumus, naudą ir svarbą. Dalyvių darbuose turi atsispindėti bent viena tradicinės gyvulininkystės šaka: pieninė ir mėsinė galvijininkystė, kiaulininkystė, paukštininkystė, arklininkystė, avininkystė, ožkininkystė, kailinė žvėrininkystė, triušininkystė ir bitininkystė.
. Konkurse dalyvauja tik Programos dalyviai. 

 SKYRIUS


. Kvietimas teikti paraiškas konkursui skelbiamas Agentūros interneto svetainėje adresu https://zua.lrv.lt ir socialinio tinklo „Facebook“ paskyroje „Šviečiamoji gyvulininkystės programa“.
. Programos dalyviai lietuvių kalba užpildo konkurso dalyvio paraišką (toliau – konkurso paraiška) (5 priedas), kurioje aprašo savo kūrybinius darbus, susijusius su Programos įgyvendinimu (organizuotas renginys, viktorina, interviu su ūkių darbuotojais / studentais / mokslininkais, bendras klasės / grupės kurtas piešinys, nuotraukų koliažas, knyga, spektaklis, vizualizacija ar kt.). 
. Užpildyta konkurso paraiška ir vaizdinė medžiaga siunčiama el. paštu gyvulininkyste@zua.lt. Viena švietimo įstaiga teikia vieną konkurso paraišką. konkurso Paraiškos, pateiktos po kvietime nustatyto termino, nevertinamos.
. Agentūra atlieka konkurso paraiškų vertinimą. Vieną konkurso paraišką vertina 2 vertintojai, vadovaudamiesi 40 punkte nurodytais vertinimo kriterijais. Vertintojai įvertina konkurso paraiškas ir užpildo vertinimo lentelę (6 priedas). Kiekvienam kriterijui įvertinti skiriama nuo 0 iki 3 balų. Didžiausias galimas konkurso paraiškos balų skaičius – 15 balų. Įvertinus konkurso paraišką abiem vertintojams, apskaičiuojamas bendras balų vidurkis. Konkurso paraiškoms surinkus vienodą balų skaičių, pirmumo teisę įgauna pagal registracijos datą ir laiką anksčiau pateikta konkurso paraiška.
. Konkurso paraiškose pateikta informacija apie kūrybinį darbą ir pridėta vaizdinė medžiaga vertinama pagal šiuos kriterijus:
. kūrybiškumas (1 balas skiriamas, jeigu kūrybiniame darbe panaudota visa Programai įgyvendinti skirta mokomoji medžiaga ir vaizdinės priemonės; 2 balai – jeigu pasitelkta papildomos mokomosios medžiagos ir vaizdinių priemonių; 3 balai – jeigu pasitelkta pačių sukurtų ir (arba) pagamintų vaizdinių priemonių);
. konkurso tikslo ir uždavinių perteikimas (1 balas skiriamas, jeigu kūrybiniame darbe atsispindi 3 tradicinės gyvulininkystės šakos; 2 balai – nuo 4 iki 6 tradicinės gyvulininkystės šakų; 3 balai – 7 ir daugiau tradicinės gyvulininkystės šakų); 
. informacijos apie Programą sklaida (1 balas skiriamas, jeigu apie Programos veiklas paviešinta informaciniuose šaltiniuose 2 kartus; 2 balai – 3 kartus; 3 balai – 4 kartus ir daugiau);
. dalyvių masiškumas (1 balas skiriamas, jeigu kūrybiniame darbe dalyvavo iki 10 dalyvių; 2 balai – 11–24 dalyvių; 3 balai – 25 ir daugiau dalyvių);
. originalumas (skiriama nuo 1 iki 3 balų). 
. Konkurso paraiškos atmetamos, jei neatitinka bent vieno Taisyklių 40.1–40.5 papunkčiuose nurodyto kriterijaus, t. y. kūrybiniam darbui skirta 0 balų.
. Pareiškėjas apie konkurso paraiškos atmetimą informuojamas el. paštu.
. Iš kiekvieno modulio dalyvių pateiktų kūrybinių darbų atrenkama po 3 geriausius ir skiriamos 1–3 vietos. Trūkstant konkurso paraiškų pagal kurį nors modulį, atrenkamas mažesnis nugalėtojų skaičius. Taip pat dalyviams gali būti skiriamos specialiosios nominacijos. Apdovanojimus organizuoja Agentūra.
. Įvertinusi konkurso „Gyvulininkystė ir MES“ paraiškas, Agentūra parengia konkurso projektų vertinimo suvestinę (toliau – suvestinė) (7 priedas). Agentūros direktoriaus įsakymu priimamas sprendimas dėl I–IV modulių 1–3 vietų (kiekvienam moduliui atskirai) ir specialiųjų nominacijų konkurso nugalėtojų (toliau – nugalėtojai) patvirtinimo. 
. Ne vėliau kaip per 5 darbo dienas nuo sprendimo dėl konkurso nugalėtojų skyrimo dienos Agentūra el. paštu pateikia Ministerijai suvestinę ir nugalėtojų sąrašą. 
. Konkurso nugalėtojai paskelbiami viešai interneto svetainėse: https://zum.lrv.lt ir https://zua.lrv.lt, socialinio tinklo „Facebook“ paskyroje „Šviečiamoji gyvulininkystės programa“, taip pat informuojami el. paštu. 

 SKYRIUS


. Už Programos įgyvendinimą ir teisingą lėšų panaudojimą atsakinga Agentūra. 
__________________________




Priedų pakeitimai:

1 priedas

2 priedas

3 priedas

4 priedas

5 priedas

6 priedas

7 priedas



Pakeitimai:

1.

                    Lietuvos Respublikos žemės ūkio ministerija, Įsakymas
                
Nr. 3D-28,
2016-01-22,
paskelbta TAR 2016-01-22, i. k. 2016-01456                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

2.

                    Lietuvos Respublikos žemės ūkio ministerija, Įsakymas
                
Nr. 3D-51,
2017-01-25,
paskelbta TAR 2017-01-26, i. k. 2017-01428                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

3.

                    Lietuvos Respublikos žemės ūkio ministerija, Įsakymas
                
Nr. 3D-14,
2020-01-09,
paskelbta TAR 2020-01-09, i. k. 2020-00305                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

4.

                    Lietuvos Respublikos žemės ūkio ministerija, Įsakymas
                
Nr. 3D-150,
2021-03-05,
paskelbta TAR 2021-03-05, i. k. 2021-04649                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

5.

                    Lietuvos Respublikos žemės ūkio ministerija, Įsakymas
                
Nr. 3D-52,
2022-01-31,
paskelbta TAR 2022-01-31, i. k. 2022-01482                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

6.

                    Lietuvos Respublikos žemės ūkio ministerija, Įsakymas
                
Nr. 3D-48,
2023-02-01,
paskelbta TAR 2023-02-01, i. k. 2023-01769                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

7.

                    Lietuvos Respublikos žemės ūkio ministerija, Įsakymas
                
Nr. 3D-61,
2024-01-29,
paskelbta TAR 2024-01-29, i. k. 2024-01531                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

8.

                    Lietuvos Respublikos žemės ūkio ministerija, Įsakymas
                
Nr. 3D-622,
2025-12-11,
paskelbta TAR 2025-12-11, i. k. 2025-21218                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

9.

                    Lietuvos Respublikos žemės ūkio ministerija, Įsakymas
                
Nr. 3D-312,
2026-06-22,
paskelbta TAR 2026-06-22, i. k. 2026-10724                
Dėl žemės ūkio ministro 2014 m. lapkričio 27 d. įsakymo Nr. 3D-903 „Dėl Šviečiamosios gyvulininkystės programos įgyvendinimo taisyklių patvirtinimo“ pakeitimo

